Nyári mozidal
1

Moziban. Dugonicsban.
Szervezett zene zendül,
Zerkovic. Hull a lepel,
Detektívdráma lendül.
Autó. Berreg a gép,
Szervezett zene zeneg,
Filmsztár jő. Figyel a nép,
De én már nem figyelek.
Lepedőm, áldott sötét,
Lepled alatt kimegyek.

                2

Szeretem én a mozit,
Az ember szórakozik,
Míg Ossi Oswalda pereg,
Én nézem az egeket,
Égen a csillagokat,
Vásznon a nagy jelenet,
Nem izgat már engemet,
Lepedőn az epedő
Szerelem nekem nem kő.
Szomszédom nem úri nép,
Inkább egy kába cseléd,
Berregnek a motorok
S a kezem erre mozog
S a keze arra mozog,
Így leszünk mi boldogok! 
Versek